**คุณภาพชีวิตการทำงานของข้าราชการสำนักป้องกันและบรรเทาสาธารณภัย กรุงเทพมหานคร**

**วรพันธ์ ต้องใจ**

สาขาวิชารัฐศาสตร์ คณะสังคมศาสตร์ มหาวิทยาลัยเกษตรศาสตร์

Email: matoombu55@gmail.com

**บทคัดย่อ**

การวิจัยครั้งนี้มีวัตถุประสงค์เพื่อศึกษาระดับคุณภาพชีวิตการทำงานของข้าราชการ สำนักป้องกันและบรรเทาสาธารณภัย กรุงเทพมหานครศึกษาความสัมพันธ์ของปัจจัยส่วนบุคคลที่มีผลต่อคุณภาพชีวิตการทำงานของเจ้าหน้าที่ และ ศึกษาความสัมพันธ์ของบรรยากาศองค์การที่มีผลต่อคุณภาพชีวิตการทำงานของข้าราชการสำนักป้องกันและบรรเทาสาธารณภัย กรุงเทพมหานคร กลุ่มตัวอย่าง คือ ข้าราชการสำนักป้องกันและบรรเทาสาธารณภัย กรุงเทพมหานคร จำนวน 305 ราย โดยการสุ่มหากลุ่มตัวอย่างผ่านโปรแกรม G\*Power และใช้แบบสอบถามในการวิจัยการวิเคราะห์ข้อมูลใช้โปรแกรมคอมพิวเตอร์สำเร็จรูปสถิติที่ใช้ในการวิเคราะห์ ได้แก่ ค่าสถิติ ร้อยละ ค่าเฉลี่ย ค่าส่วนเบี่ยงเบนมาตรฐาน การทดสอบค่าที การวิเคราะห์ความแปรปรวนทางเดียว และค่าสัมประสิทธิ์สหสัมพันธ์แบบเพียร์สัน ค่านัยสำคัญทางสถิติที่ใช้ในการวิเคราะห์ครั้งนี้กำหนดไว้ที่ระดับ 0.05 ผลการศึกษาพบว่า คุณภาพชีวิตในการทำงานของข้าราชการสำนักป้องกันและบรรเทาสาธารณภัย กรุงเทพมหานคร โดยภาพรวม มีคุณภาพชีวิตในการปฏิบัติงานอยู่ในระดับสูง ค่าเฉลี่ยเท่ากับ 4.19 ด้านความก้าวหน้าในตำแหน่งหน้าที่ โดยภาพรวมอยู่ในระดับปานสูง ค่าเฉลี่ยเท่ากับ 4.18 ด้านความสัมพันธ์กับบุคคลอื่น โดยภาพรวมอยู่ในระดับสูง ค่าเฉลี่ยเท่ากับ 3.90 ด้านการยอมรับนับถือ ภาพรวมอยู่ในระดับสูง ค่าเฉลี่ยเท่ากับ 4.00 ด้านความสมดุลในการใช้ชีวิต ในภาพรวมอยู่ในระดับสูง ค่าเฉลี่ยเท่ากับ 4.33 และด้านความรับผิดชอบต่อสังคม โดยภาพรวมอยู่ในระดับสูง ค่าเฉลี่ยเท่ากับ 4.37

**คำสำคัญ:** คุณภาพชีวิตการทำงาน บรรยากาศองค์กร

**Quality of Work Life of the government officer in**

**Department of Bangkok Fire and Rescue**

**Worapan Tongjai**

Master of Education Program in Political Science, Kasetsart University Thailand

Email: matoombu55@gmail.com

**Abstract**

The purpose of this research was to study the level of quality of working life of personnel. Bureau of Disaster Prevention and Mitigation Bangkok Metropolitan Administration studied the relationship of personal factors affecting the quality of working life of officers and the relationship of organizational climate that affected the quality of working life of disaster prevention and mitigation officers. Bureau of Disaster Prevention and Mitigation Bangkok

The sampling group was personnel from the Bureau of Disaster Prevention and Mitigation. Bangkok Number of cases using random sampling A questionnaire was used in the research. Data analysis was done using a computer program. Statistics used in the analysis were statistics, percentage, mean, standard deviation. T test one-way analysis of variance and the Pearson correlation coefficient The statistical significance used in this analysis was set at the 0.05 level. Quality of working life of civil servants of the Bureau of Disaster Prevention and Mitigation Bangkok as a whole had a high level of quality of work life. The mean was 4.19 advancement in the position Overall, it is at a high level. The mean was 4.18 in terms of relationship with other people. The overall picture is high. The mean was 3.90 aspect of acceptance The overall picture is high. average equal to 4.00 in life balance in the overall high level The mean was 4.33 and social responsibility. The overall picture is high. The mean was 4.37

**Keywords:** Quality of Work Life, Organizational Climate

**บทนำ**

“ทรัพยากรบุคคล” เป็นทรัพยากรที่มีค่าและมีความสำคัญต่อองค์การในการบริหาร การพัฒนาองค์การ และการปรับปรุงคุณภาพการทำงานในองค์การ หากผู้ปฏิบัติงานมีความรู้สึกที่ดีต่องาน มีความมั่งคง มีความสุขกับงาน จะส่งผลดีทั้งตัวบุคคลและองค์การ คุณภาพชีวิตการทำงานของข้าราชการสำนักป้องกันและบรรเทาสาธารณภัย กรุงเทพมหานคร ถือว่าเป็นสิ่งที่สำคัญอย่างยิ่งเพราะช่วยเพิ่มผลผลิตขององค์การ จากการจัดการคุณภาพชีวิตในองค์การทำให้องค์การมีนโยบายและการวางแผนด้านคุณภาพชีวิต มีการจัดกลยุทธ์การพัฒนาคุณภาพชีวิตการทางานด้านต่าง ๆ ทั้งในด้านลักษณะงาน บุคลากร และสภาพแวดล้อมที่ดีซึ่งส่งผลโดยตรงและอ้อมต่อการดำเนินงาน ส่งผลให้ผลิตภาพขององค์การเพิ่มขึ้น ช่วยเพิ่มขวัญและกาลังใจของผู้ปฏิบัติงาน การมีคุณภาพชีวิตการทำงานที่ดีทำให้ผู้ปฏิบัติงานมีความพึงพอใจในงาน ก่อให้เกิดเป็นแรงจูงใจในการปฏิบัติงาน ทั้งยังส่งผลต่อความผูกพันและจงรักภักดีต่อองค์การ ช่วยปรับปรุงศักยภาพของผู้ปฏิบัติงาน การพัฒนาคุณภาพชีวิตการทำงานด้วยการเปิดโอกาสให้ผู้ปฏิบัติงานเพิ่มพูนทักษะความสามารถของตนเองไม่ว่าจะโดยการศึกษา ฝึกอบรมหรือการพัฒนาต่างเป็นการเพิ่มศักยภาพของผู้ปฏิบัติงานให้สูงขึ้น คุณภาพชีวิตของข้าราชการในสังกัดสำนักป้องกันและบรรเทาสาธารณภัย กรุงเทพมหานคร จึงมีความสำคัญอย่างมาก เพราะไม่เพียงส่งผลต่อตนเอง บุคคลในครอบครัว และองค์การเท่านั้น แต่ส่งผลไปยังประชาชนโดยทั่วไปอีกด้วยและการทำงานของเจ้าหน้าที่ป้องกันและบรรเทาสาธารณภัยในกรุงเทพมหานคร เป็นการบริการประชาชนด้านการป้องกัน และระงับอัคคีภัย เป็นการปฏิบัติงานในภาวะฉุกเฉิน ไม่สามารถควบคุมปัจจัยแวดล้อมได้ มีความเสี่ยงที่จะเกิดอันตรายต่อชีวิตและภาวะสุขภาพจิต ส่งผลถึงคุณภาพชีวิตการทำงานของเจ้าหน้าที่ เพื่อให้คุณภาพการทำงานออกมาอย่างมีประสิทธิภาพ ผู้วิจัยจึงมีความสนใจในการศึกษาคุณภาพชีวิตการทำงาน เนื่องจากผู้ปฏิบัติต้องทำงานภายใต้ความกดดันและการบริการประชาชน เพื่อประโยชน์ในการให้บริการ และเพื่อนำผลการศึกษามาวิเคราะห์และวางแผนรูปนโยบายในองค์กรต่อไป

**วัตถุประสงค์การวิจัย**

1. ศึกษาระดับคุณภาพชีวิตในการทำงานของข้าราชการสำนักป้องกันและบรรเทาสาธารณภัย กรุงเทพมหานคร

2. เพื่อเปรียบเทียบคุณภาพชีวิตในการทำงานของข้าราชการสำนักป้องกันและบรรเทาสาธารณภัย กรุงเทพมหานคร

3. เพื่อนำผลการศึกษามาใช้เป็นแนวทางและข้อเสนอแนะในการพัฒนาปรับปรุงคุณภาพชีวิตในการปฏิบัติงานของข้าราชการสำนักป้องกันและบรรเทาสาธารณภัย กรุงเทพมหานคร

**สมมติฐานในการวิจัย**

1. ข้าราชการที่มีเพศต่างกัน มีคุณภาพชีวิตในการปฏิบัติงานแตกต่างกัน

2. ข้าราชการที่มีระดับการศึกษาต่างกัน มีคุณภาพชีวิตในการปฏิบัติงานแตกต่างกัน

3. ข้าราชการที่มีสถานภาพต่างกัน มีคุณภาพชีวิตในการปฏิบัติงานแตกต่างกัน

4. ข้าราชการที่มีรายได้ต่อเดือนต่างกัน มีคุณภาพชีวิตในการปฏิบัติงานแตกต่างกัน

5. ข้าราชการที่มีอายุราชการต่างกัน มีคุณภาพชีวิตในการปฏิบัติงานแตกต่างกัน

6. ข้าราชการที่มีประเภทตำแหน่งต่างกัน มีคุณภาพชีวิตในการปฏิบัติงานแตกต่างกัน

**วิธีดำเนินการวิจัย**

**1. ประชากรและกลุ่มตัวอย่าง**

ในการศึกษาวิจัยนี้เป็นการศึกษาเกี่ยวกับระดับคุณภาพชีวิตของข้าราชการสำนักป้องกันและบรรเทาสาธารณภัย กรุงเทพมหานคร ประชากร คือ ข้าราชการ สำนักป้องกันและบรรเทาสาธารณภัย กรุงเทพมหานคร จำนวน 1,888 ราย ทำการสุ่มตัวอย่างด้วยโปรแกรม G\*Power ได้กลุ่มตัวอย่างจำนวน 305 ราย

**2. เครื่องมือที่ใช้ในการวิจัย**

 เก็บรวมรวบข้อมูล 2 ประเภท คือ

2.1 ข้อมูลทุติยภูมิจากเอกสาร ตำรา งานวิจัยที่เกี่ยวข้อง เพื่อนำไปสู่การสร้างแบบสอบถามและการวิเคราะห์ข้อมูลประกอบผลการศึกษา

2.2 แบบสอบถามจากกลุ่มตัวอย่าง 305 ตัวอย่าง โดยใช้โปรแกรมสำเร็จรูป G\*Power

**3.การเก็บรวบรวมข้อมูล**

3.1 การสำรวจเอกสาร จากการเก็บรวบรวมข้อมูลที่เกี่ยวข้องกับเรื่องที่จะศึกษาค้นคว้า จากหนังสือตารา เอกสาร ผลงานวิจัย ซึ่งสามารถค้นคว้าได้จากแหล่งต่าง ๆ โดยเฉพาะห้องสมุด เพื่อนำมาสร้างแบบสอบถาม ก่อนที่จะทาการสำรวจภาคสนามต่อไป

3.2 การสำรวจภาคสนาม นำแบบสอบถามที่สมบูรณ์แล้ว แจกให้ข้าราชการสำนักป้องกันและบรรเทาสาธารณภัย

3.3 นำแบบสอบถามมาตรวจสอบความสมบูรณ์ แล้วนำไปประมวลผลและวิเคราะห์ผลทางสถิติ

**4.การวิเคราะห์ข้อมูล**

ในการวิจัยครั้งนี้ ผู้ศึกษาค้นคว้าทาการวิเคราะห์ข้อมูล โดยการตรวจสอบความถูกต้องของแบบสอบถาม จากนั้นนำข้อมูลที่ได้จากแบบสอบถามมาลงรหัสแล้วนามาประมวลผลด้วยเครื่องคอมพิวเตอร์ และโปรแกรมสำเร็จรูป

**ผลการวิจัย**

ผลการวิจัยเรื่อง “คุณภาพชีวิตการทำงานของข้าราชการสำนักป้องกันและบรรเทาสาธารณภัย กรุงเทพมหานคร” ผู้วิจัยได้สรุปผลการศึกษาไว้ดังนี้

ส่วนที่ 1 ข้อมูลทั่วไป

ตารางแสดงจำนวนและร้อยละของกลุ่มตัวอย่างเกี่ยวกับข้อมูลทั่วไป

|  |  |  |
| --- | --- | --- |
| ข้อมูลทั่วไป | จำนวน | ร้อยละ |
| **1.อายุ**  ไม่เกิน 30 ปี  31-40 ปี  41-50 ปี 50 ปีขึ้นไป | 901465514 | 29.547.918.04.6 |
| **2.ระดับการศึกษา**  ต่ำกว่าปริญญาตรี  ปริญญาตรี  สูงกว่าปริญญาตรี **3.สถานภาพ** โสด สมรส | 15413219194111 | 50.543.36.263.636.4 |
| **4.รายได้ต่อเดือน**  ไม่เกิน 15,000 บาท  15,001 – 25,000 บาท  25,001 – 35,000 บาท  35,001 บาทขึ้นไป | 661715216 | 21.656.117.05.2 |
| **5.อายุราชการ**  ไม่เกิน 5 ปี  6 - 10 ปี  11-15 ปี  16 – 20 ปี  21 ปี ขึ้นไป  | 81124414019 | 21.640.713.413.16.2 |
| **6.ประเภทงาน**  ฝ่ายปฏิบัติงาน ฝ่ายวิชาการ | 25154 | 82.317.7 |

ส่วนที่ 2 ความถี่ ร้อยละ ค่าเฉลี่ย และค่าเบี่ยงเบนมาตรฐาน ความคิดเห็นของผู้ตอบ แบบสอบถามที่มีต่อคุณภาพชีวิตการทำงานของข้าราชการสำนักป้องกันและบรรเทาสาธารณภัย กรุงเทพมหานคร พบว่า ในภาพรวมของผู้ตอบแบบสอบถามมีความคิดเห็นความคิดเห็นคุณภาพชีวิตในการปฏิบัติงานของข้าราชการสำนักป้องกันและบรรเทาสาธารณภัย กรุงเทพมหานครอยู่ใน ระดับสูง (𝑥̅ = 4.19 )

|  |  |  |  |
| --- | --- | --- | --- |
| **คุณภาพชีวิตในปฏิบัติงานของข้าราชการสำนักป้องกันและบรรเทาสาธารณภัย กรุงเทพมหานคร**  | 𝒙̅ | **S.D.** | **ระดับ** |
| 1. ด้านค่าตอบแทนในการปฏิบัติงาน  | 4.14 | 0.3862 | สูง |
| 2.ด้านสภาพแวดล้อมในการทา งาน  | 4.30 | 0.3204 | สูง |
| 3.ด้านโอกาสในการพัฒนาความรู้และ ความสามารถ  | 4.32 | 0.3389 | สูง |
| 4.ด้านความก้าวหน้าในตำแหน่งหน้าที่  | 4.18 | 0.3224 | สูง |
| 5.ด้านความสัมพันธ์กับบุคคลอื่น  | 3.90 | 0.6033 | สูง |
| 6.ด้านการยอมรับนับถือ  | 4.00 | 0.4691 | สูง |
| 7.ด้านความสมดุลในการใช้ชีวิต  | 4.33 | 0.5727 | สูง |
| 8.ด้านความรับผิดชอบต่อสังคม  | 4.37 | 0.4714 | สูง |
| รวม  | 4.19 | 0.2430 | สูง |

**สรุปผลและอภิปราย**

**สรุปผล**

 ผลการศึกษาพบว่า กลุ่มตัวอย่างในการวิจัยครั้งนี้ส่วนใหญ่อายุ 31-40 ปี จำนวน 146 คน คิดเป็น ร้อยละ 47.9 รองลงมาอายุน้อยกว่า 30 ปี จำนวน 90 คน คิดเป็นร้อยละ 29.5 อายุ 41-50 จำนวน 55 คน คิดเป็นร้อยละ 18.0 และน้อยที่สุดคือ อายุ 51 ปีขึ้นไป จำนวน 14 คน คิดเป็นร้อยละ 14.6 ระดับการศึกษา กลุ่มตัวอย่างส่วนใหญ่จบระดับการศึกษา ต่ำกว่าปริญญาตรี จำนวน 154 คน คิดเป็นร้อยละ 50.5 รองลงมาระดับปริญญาตรี จำนวน 132 คน คิดเป็นร้อยละ 43.3 และน้อยที่สุดจบการศึกษาสูงกว่าปริญญาตรี จำนวน 19 คน คิดเป็นร้อยละ 6.2 สถานภาพ พบว่า กลุ่มตัวอย่างที่ใช้ในการวิจัยครั้งนี้ส่วนใหญ่สถานภาพโสด จำนวน 194 คน คิดเป็นร้อยละ 63.6 และสถานภาพสมรส จำนวน 111 คน คิดเป็นร้อยละ 36.4 รายได้ต่อเดือน พบว่า กลุ่มตัวอย่างส่วนใหญ่มีรายได้ 15,001- 25,000 บาท จำนวน 171 คน คิดเป็นร้อยละ 56.1 รองลงมารายได้ไม่เกิน 15,000 บาท จำนวน 66 คน คิดเป็นร้อยละ 21.6 รายได้ 25,001-35,000 บาท จำนวน 52 คน คิดเป็นร้อยละ 17.0 รายได้ และน้อยที่สุดคือ 35,001 บาทขึ้นไป จำนวน 16 คน คิดเป็นร้อยละ 5.2 กลุ่มตัวอย่างส่วนใหญ่มีอายุราชการ 6-10 ปี จานวน 124 คน คิดเป็นร้อยละ 40.7 รองลงมามีอายุราชการไม่เกิน 5 ปี จำนวน 81 คน คิดเป็นร้อยละ 26.6 อายุราชการ 11-15 ปี จำนวน 41 คน คิดเป็นร้อยละ 13.4 อายุราชการ16-20 ปี จำนวน 40 คิดเป็นร้อยละ 13.1 และน้อยที่สุดคืออายุราชการ 21 ปีขึ้นไป จำนวน 19 คน คิดเป็นร้อยละ 6.0 กลุ่มตัวอย่างส่วนใหญ่เป็นด้านปฏิบัติงาน จำ นวน 251 คน คิดเป็นร้อยละ 82.3 ด้านวิชาการ จำนวน 54 คน คิดเป็นร้อยละ 17.7 และ คุณภาพชีวิตในการปฏิบัติงานของกลุ่มตัวอย่าง พบว่า มีความคิดเห็นอยู่ระดับสูงโดยมี ค่าเฉลี่ย 4.19

 เมื่อพิจารณาเป็นรายข้อพบว่าคุณภาพชีวิตในการปฏิบัติงานระดับสูง โดยมีค่าเฉลี่ย 4.19 เมื่อพิจารณาเป็นรายข้อพบว่าประเด็นที่บุคลากรมีคุณภาพชีวิตอยู่ในระดับสูงที่สุดคือ ด้านความผิดชอบต่อสังคม มีค่าเฉลี่ยสูงสุดคือ 4.37 รองลงมาคือด้านความสมดุลในการใช้ชีวิต มีค่าเฉลี่ย 4.33 และพบว่าประเด็นที่บุคลากรมีคุณภาพการปฏิบัติงานต่ำที่สุดคือ ความสัมพันธ์กับบุคคลอื่น มีค่าเฉลี่ยน้อยสุดคือ 3.90

ข้าราชการที่มีเพศ ระดับการศึกษา สถานภาพ รายได้ต่อเดือน อายุราชการต่างกัน มีคุณภาพชีวิตในการปฏิบัติงานแตกต่างกัน ส่วนข้าราชการที่มีตำแหน่งต่างกัน มีคุณภาพชีวิตในการปฏิบัติงานไม่แตกต่างกัน

**อภิปรายผล**

 1. ด้านค่าตอบแทนในการปฏิบัติงาน อยู่ในระดับสูงค่าเฉลี่ยเท่ากับ 4.14 โดยข้าราชการสำนักป้องกันและบรรเทาสาธารณภัย กรุงเทพมหานครมีคุณภาพชีวิตในการปฏิบัติงานด้านความพึงพอใจกับสวัสดิการที่หน่วยงานของท่านจัดให้อยู่ในระดับสูงสุด รองลงมาคือ จ่ายค่าล่วงเวลาหรือค่าเสี่ยงภัยในการปฏิบัติงานอย่างยุติธรรม และต่ำที่สุดคือ ค่าตอบแทนเพียงพอกับสภาพเศรษฐกิจในสังคมปัจจุบัน ซึ่งสะท้อนให้เห็นถึงบทบาทหน้าที่การทำงานที่แตกต่างกันจะได้คุณภาพชีวิตในการปฏิบัติงานต่างกัน

2. ด้านสภาพแวดล้อมในการปฏิบัติงาน อยู่ในระดับสูงค่าเฉลี่ยเท่ากับ 4.30 โดยข้าราชการสำนักป้องกันและบรรเทาสาธารณภัย กรุงเทพมหานครมีคุณภาพชีวิตในการทำงานด้าน อุปกรณ์ เครื่องมือในการทำงานมีการตรวจสอบอยู่เสมออยู่ในระดับสูงสุด รองลงมาคือ สถานที่ทำงานสะอาด ถูกสุขอนามัย และต่ำที่สุดคือ ด้านท่านมีความสุขในการปฏิบัติงานจากบรรยากาศในการทำงาน ซึ่งสะท้อนให้เห็นถึงบทบาทหน้าที่การทำงานที่แตกต่างกันจะได้คุณภาพ ชีวิตในการปฏิบัติงานต่างกัน

3. ด้านโอกาสในการพัฒนาความรู้และความสามารถอยู่ใน ระดับสูง ค่าเฉลี่ยเท่ากับ 4.32 โดยข้าราชการสำนักป้องกันและบรรเทาสาธารณภัย กรุงเทพมหานครมีคุณภาพ ชีวิตการปฏิบัติงานด้านโอกาสในการใช้ความรู้และความสามารถอย่างเต็มที่อยู่ในระดับสูงสุด รองลงมาคือ มีความเชื่อมั่นในความรู้และความสามารถของตัวเองและต่ำที่สุดคือมีความสามารถปฏิบัติงานจนสามารถถ่ายทอดให้กับบุคคลอื่นได้

4. ด้านความก้าวหน้าในตำแหน่งหน้าที่ ค่าเฉลี่ย เท่ากับ 4.18 โดยข้าราชการสำนักป้องกันและบรรเทาสาธารณภัย กรุงเทพมหานคร มีคุณภาพชีวิตการปฏิบัติงาน ด้านการพิจารณาปรับเปลี่ยนโยกย้ายและเลื่อนตำแหน่งเป็นอย่างเหมาะสมอยู่ในระดับสูงสุด รองลงมาคือความมั่นคงในอาชีพของตน และต่ำที่สุดคือเปิดโอกาสให้ท่านได้ก้าวหน้าในตำแหน่งงานตามความรู้ความสามารถ มีโอกาสก้าวขึ้นไปสู่ตำแหน่งที่สูงขึ้น

5.ด้านความสัมพันธ์กับบุคคลอื่นอยู่ในระดับสูง ค่าเฉลี่ย เท่ากับ 3.90 โดยความสัมพันธ์กับบุคคลอื่นมีคุณภาพชีวิตการทำงาน ด้านผู้บังคับบัญชาและเพื่อร่วมงานของท่านเป็นที่ปรึกษาที่ดีอยู่ในระดับสูงสุด รองลงมาคือรู้สึกไว้วางใจจากผู้บังคับบัญชา และต่ำที่สุดคือเพื่อร่วมงานให้ความร่วมมือในการปฏิบัติงานเป็นอย่างดี

6.ด้านการยอมรับนับถืออยู่ในระดับสูง ค่าเฉลี่ยเท่ากับ 4.00 โดยข้าราชการสำนักป้องกันและบรรเทาสาธารณภัย กรุงเทพมหานครมีคุณภาพชีวิต การปฏิบัติงานด้าน ผู้บังคับบัญชาและเพื่อนร่วมงานเคารพสิทธิส่วนบุคคลและไม่ก้าวก่ายในเรื่องส่วนตัวที่ไม่ เกี่ยวข้องกับการปฏิบัติงานอยู่ในระดับสูงสุด รองลงมาคือ ผู้บังคับบัญชารับฟังปัญหา และตัดสินใจข้อเสนอของเสียงข้างมากและมีเหตุผลและผู้บังคับบัญชาให้ความเสมอภาคในการปฏิบัติงาน และต่ำที่สุดคือ การมีส่วนร่วมในการตัดสินใจงานที่รับผิดชอบ

7. ด้านความสมดุลในการใช้ชีวิต อยู่ในระดับสูง ค่าเฉลี่ยเท่ากับ 4.33 โดยข้าราชการสำนักป้องกันและบรรเทาสาธารณภัย กรุงเทพมหานครมีคุณภาพชีวิตการปฏิบัติงานด้าน จำนวนวันหยุด วันลาพักผ่อนในปัจจุบันมีความเหมาะสมอยู่ในระดับสูงสุด รองลงมาคือ ลักษณะการทำงานไม่เป็นอุปสรรคต่อการใช้ชีวิตส่วนตัว และต่ำที่สุดคือ งานที่ทำมีเวลาเหลือสำหรับการสังสรรค์ และการพักผ่อน

8. ด้านความรับผิดชอบต่อสังคม อยู่ในระดับสูง ค่าเฉลี่ยเท่ากับ 4.37 โดยข้าราชการสำนักป้องกันและบรรเทาสาธารณภัย กรุงเทพมหานครมีคุณภาพชีวิตการปฏิบัติงานด้าน หน่วยงานทำให้ประชาชนมีคุณภาพชีวิตที่ดีขึ้น และหน่วยงานปฏิบัติภารกิจเพื่อแก้ไขความเดือดร้อนของประชาชนกับด้านมีส่วนร่วมในการพัฒนา คุณภาพการปฏิบัติงานเพื่อการพัฒนาสังคมที่ดีในระดับสูงสุด รองลงมาคือด้านการ ปฏิบัติงานในองค์กรทา ให้รู้สึกภูมิใจในอาชีพ และต่ำที่สุดคือ การมีส่วนร่วมในการพัฒนาคุณภาพการปฏิบัติงาน เพื่อการพัฒนาสังคมที่ดี

**ข้อเสนอแนะ**

**ข้อเสนอแนะในการนำผลวิจัยไปใช้หรือข้อเสนอแนะเชิงนโยบาย**

จากการศึกษาวิจัยที่ได้รับผลสรุปว่าข้าราชการสำนักป้องกันและบรรเทาสาธารณภัย กรุงเทพมหานคร โดยภาพรวมแล้วมีคุณภาพชีวิตในการปฏิบัติงานอยู่ในระดับสูงแต่ ยังต้องได้รับการปรับปรุงคุณภาพชีวิตในการปฏิบัติงานในด้านต่างๆ เพื่อเสริมสร้างคุณภาพชีวิต ของบุคลากรในหน่วยงานเพื่อให้การทำงานเกิดประสิทธิภาพและประสิทธิผลสูงสุด ผู้วิจัยจึงขอเสนอ ข้อคิดเห็นบางประการที่อาจเป็นประโยชน์ต่อผู้บริหาร ผู้บังคับบัญชา และผู้ปฏิบัติงานในสำนักป้องกันและบรรเทาสาธารณภัย กรุงเทพมหานครในการนำไปเป็นแนวทางให้เกิดการเสริมสร้างคุณภาพชีวิตการปฏิบัติงานที่ดียิ่งขึ้น ดังนี้

1 ด้านความสัมพันธ์กับผู้อื่น หน่วยงานควรจะส่งเสริมการทำงานเป็นทีมมากกว่านี้ เนื่องจากลักษณะงานเป็นงานที่ต้องออกเผชิญเหตุ ซึ่งไม่สามารถปฏิบัติงานด้วยตัวคนเดียวได้ ควรสร้างความสัมพันธ์ที่ดีระหว่างผู้ปฏิบัติงานด้วยกัน ให้สมารถพึ่งพาอาศัยกันได้มากกว่านี้ โดยผู้บังคับบัญชาควรจะเป็นตัวกลางในการสร้างความสัมพันธ์ที่ดีระหว่างผู้ปฏิบัติงานด้วยกัน

2 ด้านค่าตอบแทนในการปฏิบัติงาน เนื่องจากในปัจจุบันประเทศไทยมีค่าครองชีพสูงขึ้นเป็นอย่างมากในการกำหนดอัตรา เงินเดือนและสวัสดิการต่าง ๆ นั้น ผู้บริหารนั้นควรให้ข้าราชการในสังกัดได้รับค่าตอบแทนที่เพิ่มขึ้น โดยการเพิ่มค่าล่วงเวลาหรือค่าเสี่ยงภัย แก่ผู้ปฏิบัติติงานและค่าตอบแทนนั้นควรเปลี่ยนแปลงตามระบบเศรษฐกิจที่เปลี่ยนแปลงไป ดังนั้นจึงต้องพิจารณาตามความเหมาะสมแก่ข้าราชการสำนักป้องกันและบรรเทาสาธารณภัย กรุงเทพมหานครที่พึงจะได้รับ

3 ด้านการยอมรับนับถือ หน่วยงานควรจะมีการส่งเสริมการส่วนร่วมของข้าราชการมากขึ้น เพราะข้าราชการส่วนใหญ่มีทักษะในในการปฏิบัติงานที่แตกต่างกัน การแลกเปลี่ยนประสบการณ์ในการทำงานระหว่างกันจึงเป็นเรื่องสำคัญในการออกเผชิญเหตุเฉพาะหน้า ซึ่งต้องอาศัยการตัดสินใจที่รวดเร็ว เพื่อให้การทำงานมีประสิทธิภาพมากขึ้น สามารถให้ความช่วยเหลือประชาชนได้โดยไม่มีการเกิดความความสูญเสีย ทำให้เกิดการทำงานเป็นทีม

4 ด้านความก้าวหน้าในตำแหน่งหน้าที่ หน่วยงานควรส่งเสริมให้ข้าราชการในสังกัด ได้มีการพัฒนาตัวเองให้มากกว่านี้ หรือการสร้างแรงจูงใจให้เกิดการพัฒนางานเพื่อที่จะได้มีองค์ความรู้ ความสามารถ มีโอกาสก้าวไปสู่ตำแหน่งที่สูงขึ้นได้ ควรนำหลักธรรมาภิบาลในการบริหารงานบุคคลในองค์กรมาปรับใช้ ในการสร้างขวัญกำลังใจและเป็นหลักเกณฑ์ที่มาตรฐานในความก้าวหน้าแก่ข้าราชการสำนักป้องกันและบรรเทาสาธารณภัย กรุงเทพมหานครให้มีความหวังในการเติบโตในอาชีพต่อไปในอนาคต

**ข้อเสนอแนะในการวิจัยต่อไป**

1. ศึกษาเรื่องคุณภาพชีวิตในการทำงานของข้าราชการสำนักป้องกันและบรรเทาสาธารณภัย กรุงเทพมหานคร

2. ศึกษาวิจัยในลักษณะของงานวิจัยเชิงคุณภาพ โดยการสัมภาษณ์และสังเกตการณ์กลุ่ม ตัวอย่าง เพื่อให้ทราบถึงปัจจัยและเข้าใจคุณภาพชีวิตการปฏิบัติงานที่ลึกซึ้งยิ่งขึ้น

**เอกสารอ้างอิง**

Cummings, & Huse. (1989). **Organization Development and Change. Minnesota:**

 **West Publishing company.**

Davis, & E., L. (1977). Enhancing the Quality of Working Life : Developments in

 the United States. 53-56.

Walton. (1973). **Quality of working life: What is it? Slone Management Review.**

 12-16.

กนกวรรณ ชูชีพ. (2551). **คุณภาพชีวิตการทำงานของข้าราชการในจังหวัดชายแดนใต้.**

 วิทยานิพนธ์

จุฬารัตน์ คนเพียร. (2558). **คุณภาพชีวิตของประชาชนในเขตพื้นที่องค์การบริการส่วน**

 **ตำบลสองคลอง อำเภอบางปะกง จังหวัดฉะเชิงเทรา**. วิทยานิพนธ์ รัฐประศาสนศาสตร

 มหาบัณฑิต. ชลบุรี: สาขาวิชาการบริหารทั่วไป วิทยาลัยการบริหารรัฐกิจ มหาวิทยาลัยบูรพา.

 ณภัทร ฉายแก้ว. (2551). **คุณภาพชีวิตการทำงานของบุคลากรองค์การบริหารส่วนจังหวัด**

 **ราชบุรี .**การศึกษาค้นคว้าอิสระ ศิลปศาสตรมหาบัณฑิต สาขารัฐศาสตร์, มหาวิทยาลัย

 เกษตรศาสตร์.,10.

กองเพชร อิ่มใจ. (2562). **คุณภาพชีวิตการทำงานกับความผูกพันต่อองค์การของพยาบาลวิชาชีพ**

 **ที่ปฏิบัติงานในโรงพยาบาลชุมชน จังหวัดสมุทรปราการ.**พยาบาลวิชาชีพ ชำนาญการ

 โรงพยาบาลบางเสาธง จังหวัดสมุทรปราการ.

ทศพร จิรกิจวิบูลย์. (2556). **การศึกษาคุณภาพชีวิตในการทำงานและแนวทางในการปฎิบัติงานที่ดี**

 **ที่มีผลต่อการสร้างแรงจูงใจต่อพนักงานระดับปฏิบัติการในเขตนิคมอุตสาหกรรมอมตะนคร**

 **จังหวัดชลบุรี.** การค้นคว้าอิสระบริหารธุรกิจมหาบัณฑิต มหาวิทยาลัยกรุงเทพ.

ทิพวรรณ ศิริคูณ. (2550). **คุณภาพชีวิตในการทำงานกับความผูกพันต่อองค์การ : ศึกษากรณี**

 **บรรษัทบริหารสินทรัพย์สถาบันการเงิน.** วิทยานิพนธ์ วิทยาศาสตร์มหาบัณฑิต, สาขาจิตวิทยาอุตสาหกรรม คณะสังคมศาสตร์ มหาวิทยาลัยเกษตรศาสตร์., 18.